**8522 Nemesgörzsöny, Széchenyi u. 10.**

**ikt.szám:…….../2022.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2022. augusztus 22-i nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Csuka Géza alpolgármester

Buzás Sándor

Dombó Lászlóné

Keresztes Lajos

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**51/2022.(VIII.22.) önkormányzati határozat**

Nemesgörzsöny Község Önkormányzatának képviselő-testülete 2022. augusztus 22-i ülésének napirendjét az alábbiak szerint határozza meg:

1. A víziközmű vagyonátadásával kapcsolatos ügyek

Előadó: polgármester

1. 2023-2037 Gördülő Fejlesztési Terv véleményezése

Előadó: polgármester

1. NA-Sze Kft. térítési díj módosítási kérelmének tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)A víziközmű vagyonátadásával kapcsolatos ügyek**

**Előadó: polgármester**

Tatai László polgármester elmondja, hogy mielőtt a vagyonértékelést 2019-ben elkészítette a Bakonykarszt Zrt., melyet akkor ki is fizettünk. Most szükséges ennek aktualizálása, mely várhatóan az akkori értékelés költségének 10 %-át teszi ki. Ehhez kiküldésre került egy megállapodás tervezet, melyben a költség megosztásáról döntene a testület, mivel a vagyon közös Nemesgörzsöny településsel.

Időközben megérkezett a rezsiemelés miatt egy újabb megkeresés a Bakonykarszt Zrt-től, melyben felvázolja a társaság jelenlegi helyzetét, és tájékoztat a további működés lehetőségeiről. Az első lehetősége az önkormányzatnak, mint ellátásért felelősnek a tulajdonosi tőkeemelés. Sajnos erre az önkormányzatnak nincs anyagi fedezete, így marad a második lehetőség, az integráció. A 2011. évi CCIX. tv. lehetőséget teremtett arra, hogy intergrációs program keretében a víziközműszolgáltatást, mint önkormányzati közfeladatot az ellátásért felelősök az állam részére önkéntesen, ingyenesen átadhatják. Ehhez egy Szándéknyilatkozat elfogadására van szükség. Ismerteti a szándéknyilatkozat tartalmát.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**52/2022. (VIII.22.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy a víziközmű szolgáltatásról szóló 2011. évi CCIX. törvény 5/H §-ában foglaltakra tekintettel kinyilvánítjuk azon szándékunkat, miszerint az önkormányzatunkat terhelő víziközmű-szolgáltatás biztosítása vonatkozásában fennálló ellátási kötelezettség a Magyar Államra történő átruházására irányuló Integrációs Programban részt kívánunk venni. E körben tárgyalásokat kezdeményezünk a Nemzeti Vízművek Zrt.-vel az alábbi tárgykörökben:

- a víziközmű vagyon és az azt működtető vagyon átadásáról,  
- az átadással érintett víziközmű-rendszer üzemeltetését szerződéses jogviszony alapján ellátó  
BAKONYKARSZT Zrt-nél fennálló társasági részesedés ingyenes átruházásáról, valamint  
- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről.  
A szándéknyilatkozat kötelezettséget a víziközmű, a működtető vagyon vagy a szolgáltatóban  
fennálló tulajdoni részesedés átruházására nem eredményez.

Felelős: polgármester

Határidő:azonnal

Tatai László polgármester elmondja, hogy a fenti szándéknyilatkozat tükrében nem javasolja a vagyonértékelés felülvizsgálatának kifizetését, mivel a vagyon előre láthatólag átadásra kerül a Magyar Állam javára.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**53/2022. (VIII.22.) önkormányzati határozat**

Nemesgörzsöny Község Önkormányzat Képviselő-testülete úgy döntött hogy a 53/2022. (VIII.22.) határozattal elfogadott Szándéknyilatkozat okán nem kívánja elvégeztetni a víziközmű-vagyon vagyonértékelésének felülvizsgálatát.

Felelős: polgármester

Határidő: 2023. augusztus 31.

**2)2023-2037 Gördülő Fejlesztési Terv véleményezése**

**Előadó: polgármester**

Tatai László polgármester elmondja, hogy a Bakonykarszt Zrt. elkészítette a Gördülő Fejlesztési Tervet a 2023-2037 időszakra a 26. sorszámú Nemesgörzsöny ivóvízellátó víziközmű-rendszer tekintetében.

Ismerteti a beruházási és pótlási terveket.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**54/2022. (VIII.22.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja a Bakonykarszt Zrt által készített, 26. sorszámú Nemesgörzsöny ivóvízellátó víziközmű-rendszer 2023-2037. időszakra szóló Gördülő Fejlesztési Tervét. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

**3)NA-SZE Kft térítési díj módosítási kérelmének tárgyalása**

**Előadó: polgármester**

Tatai László polgármester elmondja, hogy az áprilisi felülvizsgálatkor már történt emelés, de a szolgáltató tájékoztatása szerint az emelkedő nyersanyag és rezsi árak miatt nem tudja ezt az árat tartani. Ismerteti az új térítési díjakat. Az április felülvizsgálat az évi egyszeri emelésbe nem számít bele. Amennyiben nem kerül áthárításra az összeg, körülbelül 1,6 millió forintba kerül az önkormányzatnak. Ha az emelést nem hagyja jóvá a testület, a konyhát a jelenlegi vállalkozó nem üzemelteti tovább, mást nem találunk a helyére.

Elmondja, hogy október 1 napjától lehet emelni, 30 napnak el kell telni, de hónap közben nem szerencsés. Módosítani kell a megállapodást mellékletét, valamint az érintett rendeleteket.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**55/2022. (VIII.22.) önkormányzati határozat**

Nemesgörzsöny Község Önkormányzat Képviselő-testülete úgy döntött, a 19/2022.(III.31.) önkormányzati határozattal elfogadott megállapodás 1.mellékletét módosítja az előterjesztés szerint. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Tatai László polgármester elmondja, hogy szükséges továbbá a Nemesgörzsöny községben fizetendő intézményi térítési díjak megállapításáról szóló 5/2021 (III.24.) önk rendelet módosítása.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**8/2022.(VIII.30.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy Nemesgörzsöny községben fizetendő intézményi térítési díjak megállapításáról szóló 5/2021 (III.24.) önkormányzati rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

Tatai László polgármester elmondja, hogy szükséges a személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021. (III.24.) önk. rendelet módosítása.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**9/2022.(VIII.30.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy a személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021. (III.24.) önkormányzati rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**4.)Vegyes ügyek**

**Előadó: polgármester**

Tatai László polgármester elmondja, hogy a külterületi úttal kapcsolatos pályázat kapcsán, a Nemesgörzsöny 019/2,061,0194/4,195,0201,0245 hrsz alatti ingatlanok tekintetébenFodor Zoltán készíti a földméréseket 690.000.- Ft összegben.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**56/2022. (VIII.22.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy Fodor Zoltán ev.-t (8500 Pápa, Erkel Ferenc u 93., asz: 74744840-1-39) bízza meg a VP-3307577202 azonosító számú pályázat földmérési feladatainak elvégzésével 690.000.- Ft összegben.

Felhatalmazza a polgármestert a szükséges intézkedések megtételére.

Felelős: polgármester

Határid: azonnal

Tatai László polgármester elmondja, hogy a ki kellene tűzni a nyugdíjasnap időpontját. Javasolja a 2022.10.08. napot.

A képviselő-testület egyetért.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. augusztus 22-i nyilvános ülést 16 óra 48 perckor berekeszti.

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző